**Vadim Andrejevitš Žerenko** (ven. Вадим Андреевич Жеренко; s. 15. maaliskuuta 2001 Moskova, Venäjä) on venäläinen jääkiekkomaalivahti, joka pelaa NHL-seura St. Louis Bluesin organisaatiossa. Hän pelaa pääasiassa AHL-joukkue Springfield Thunderbirdsissa.

Ura
---

Žerenko on HK Odintsovon kasvatti. Hän siirtyi juniorina sittemmin TsSKA Moskovan organisaatioon, jossa Žerenko voitti Venäjän U16-juniorisarjan mestaruuden vuonna 2017 ja U17-juniorisarjan mestaruuden vuonna 2018. Kaudeksi 2018–2019 hän siirtyi Dinamo Moskovan organisaatioon. Žerenko pelasi koko kauden Venäjän nuorten sarja MHL:ää MHK Dinamo Moskovan joukkueessa.

St. Louis Blues varasi Žerenkon seitsemännellä kierroksella 208. pelaajana NHL:n varaustilaisuudessa 2019. Kaudella 2019–2020 hän debytoi miesten peleissä Venäjän toiseksi korkeimmalla sarjatasolla VHL-joukkue Dinamo Tverissä, jossa Žerenko pelasi 16 runkosarjaottelua torjuen kuusi voittoa ja yhden nollapelin. Hän pelasi suurimman osan kaudestaan kuitenkin MHK Dinamon MHL-joukkueessa. Kauden 2020–2021 Žerenko pelasi suurimmaksi osaksi VHL:ää Dinamo Krasnogorskissa (ent. Dinamo Tver), jossa hän pelas 25 runkosarjaottelua torjuen kolme nollapeliä sekä neljä playoff-ottelua torjuen yhden nollapelin. Žerenko vahvisti kevätkaudella myös MHK Dinamon MHL-joukkuetta, jossa hän voitti kauden päätteeksi mestaruuden, Harlamov Cupin. Žerenkolla oli koko pudotuspelien päästettyjen maalien keskiarvo (1.56).

Kaudeksi 2021–2022 Žerenko siirtyi 1+1-vuotisella sopimuksella SM-liigajoukkue Tampereen Ilvekseen. Hän oli tuttu pelaaja seuran urheilutoimenjohtaja Timo Koskelalle, joka toimi hänen NHL-varaushetkellään St. Louis Bluesin kykyjenetsijänä. Žerenko toimi pääasiassa Ilveksen kakkosmaalivahtina Marek Langhamerille. Hän teki miesten pääsarjadebyyttinsä runkosarjan kolmannella kierroksella 21. syyskuuta 2021 Pelicansia vastaan. Žerenko torjui Ilveksen 3–4-jatkoaikatappioon päättyneessä ottelussa 14 kertaa. Pääsarjauransa ensimmäisen nollapelin Žerenko pelasi 17. tammikuuta 2022 Oulun Kärppiä vastaan. Hän torjui Ilveksen 4–0-voittoon päättyneessä ottelussa 12 kertaa. Ari-Pekka Lehtonen valitsi Žerenkon ottelun Alumnien tähtien kolmostähdeksi. Hän pelasi runkosarjassa kaikkiaan 30 ottelua torjuen 11 voittoa ja kaksi nollapeliä. Pudotuspeleissä Žerenko pelasi vain kahdessa ottelussa, joista hän aloitti 24. huhtikuuta 2022 pelatun pronssiottelun KooKoota vastaan, kun Langhamer oli sivussa ottelusta. Žerenko torjui Ilvekselle 3–2-voiton ja SM-pronssia, mikä oli seuralle ensimmäinen mitali 21 vuoteen. Hän torjui ottelussa 20 kertaa. Raimo Helminen valitsi Žerenkon ottelun Alumnien tähtien kakkostähdeksi. Žerenko pelasi kauden aikana myös yhden ottelun lainalla Mestis-joukkue KOOVEE:ssä syyskuussa 2021. Joulukuussa 2021 Ilves käytti Žerenkon sopimuksessa olleen option ja teki vuoden mittaisen jatkosopimuksen hänen kanssaan.

Toukokuussa 2022 Žerenko teki kolmivuotisen NHL-tulokassopimuksen St. Louis Bluesin kanssa. Syksyn harjoitusleirin päätteeksi seura lähetti hänet AHL-joukkue Springfield Thunderbirdsiin.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2018–2019 | MHK Dinamo Moskova | MHL | 19 | 7 | 7 | 2 | 1021 | 39 | 3 | 2.29 | 93,6 | – | – | – | – | – | – | – | – |
| 2019–2020 | Dinamo Tver | VHL | 16 | 6 | 6 | 1 | 816 | 31 | 1 | 2.28 | 91,5 | – | – | – | – | – | – | – | – |
|  | MHK Dinamo Moskova | MHL | 21 | 8 | 7 | 4 | 1183 | 32 | 5 | 1.62 | 93,6 | 4 | 1 | 3 | 277 | 6 | 1 | 1.30 | 95,2 |
| 2020–2021 | Dinamo Krasnogorsk | VHL | 25 | 8 | 10 | 3 | 1202 | 55 | 0 | 2.75 | 92,2 | 4 | 1 | 2 | 228 | 10 | 1 | 2.63 | 93,3 |
|  | MHK Dinamo Moskova | MHL | 3 | 3 | 0 | 0 | 180 | 4 | 1 | 1.33 | 94,4 | 13 | 10 | 3 | 808 | 21 | 1 | 1.56 | 93,9 |
| 2021–2022 | Ilves | SM-liiga | 30 | 11 | 8 | 11 | 1799 | 80 | 2 | 2.67 | 90,2 | 2 | 1 | 0 | 80 | 4 | 0 | 3.00 | 88,2 |
|  | KOOVEE | Mestis | 1 | 1 | 0 | 0 | 60 | 3 | 0 | 3.00 | 89,3 | – | – | – | – | – | – | – | – |

Lähteet
-------

* Vadim Žerenko The Internet Hockey Databasessa (englanniksi)
* Vadim Žerenko Eurohockey-sivustolla (englanniksi)
* Vadim Žerenko *Elite Prospects*. Everysport Media Group AB.  (englanniksi)

### Viitteet

1. ↑  Жеренко Вадим Андреевич, Вратарь *r-hockey.ru*. R-Hockey. Viitattu 3.5.2021. (venäjäksi)
2. 1 2 3 4  Vadim Žerenko *Elite Prospects*. Everysport Media Group AB.  (englanniksi)
3. ↑  Mesikämmen, Jani: Ilves nappasi kovan tšekkitorjujan, joukkue lähtee tulevaan kauteen kahden ulkomaalaistorjujan voimin *Jatkoaika.com*.  3.5.2021. Jatkoaika r.y. Viitattu 14.8.2021.
4. ↑  Ilves - Pelicans, 21.9.2021 *liiga.fi*.  21.9.2021. Jääkiekon SM-liiga Oy. Viitattu 21.9.2021.
5. ↑  Ilves - Kärpät, 17.1.2022 *liiga.fi*.  17.1.2022. Jääkiekon SM-liiga Oy. Viitattu 17.1.2022.
6. ↑  Perkiö, Jari: Pronssi kiinnostaa varmasti – Ilveksen mitalista on kulunut jo 21 vuotta, KooKoo metsästää ensimmäistä liigamitaliansa *aamulehti.fi*.  24.4.2022. Alma Media Suomi Oy. Viitattu 2.6.2022.
7. ↑  Ilves - Kookoo, 24.4.2022 *liiga.fi*.  24.4.2022. Jääkiekon SM-liiga Oy. Viitattu 2.6.2022.
8. ↑  Näillä lähdetään kaatamaan K-Vantaata *tampereenkoovee.fi*.  30.9.2021. KOOVEE Hockey Oy. Viitattu 2.6.2022.
9. ↑  Seppä, Lassi: Nuori venäläislupaus Vadim Žerenko jatkaa Ilveksen tolppien välissä tämän kauden jälkeenkin *Jatkoaika.com*.  10.12.2021. Jatkoaika r.y. Viitattu 10.12.2021.
10. ↑  Blues sign Zherenko to entry-level contract *nhl.com/blues*.  17.5.2022. ST. LOUIS:  St. Louis Blues. Viitattu 2.6.2022. (englanniksi)
11. ↑  Westerlund, Jenna: Ilveksen maalilla torjuneelle Vadim Žerenkolle NHL:n tulokassopimus *Jatkoaika.com*.  18.5.2022. Jatkoaika r.y. Viitattu 2.6.2022.
12. ↑  Pinkert, Chris: Blues trim 5 players from training camp roster *nhl.com/blues*.  2.10.2022. St. Louis Blues. Viitattu 14.11.2022. (englanniksi)
13. ↑  Lahtinen, Miikka: NHL-unelma saa odottaa! Liigasta tuttu maalivahti lähetettiin farmiin – minuutit voivat olla silti tiukassa *nhlsuomi.com*.  2.10.2022. Nordic Sport Media. Viitattu 14.11.2022.